Melly világos szép este van
Melly világos szép este van,
Nem is kell mécs a faluban.
Komám asszony jaj! alá s fel,
Olly csendesen ki lépdegel?

Kinézek én az ablakon,
Ha nem­-e az én galambom?
De nem robog a ruhája,
Nem is csikorog csizmája.

Setétedik az éjszaka,
Mély csendesség a faluba,
Azért hallani: alá s fel
Jár valaki és kehécsel.

Légy isten irgalmas neki,
Kehéjéből te gyógyítsd ki,
Hej nem kehel az én Jóskám!
Ha átkarol, mindig vidám.

Furuglyálnak az ajtóban,
Oda künn a fagyos hóban.
Ez Jóskámnak a nótája,
Ki is megyek én hozzája.
Népköltészet